Diari Oficial de la Generalitat Valenciana


Sumari del DOGV 3881, del 20-11-2000 (2000/9239)

DECRET 171/2000, de 14 de novembre, del Govern Valencià, pel qual es crea el Col·legi Públic d'Educació Infantil i Primària núm. 17, d'Orihuela.
------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9239


Data del document
:   14-11-2000

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Orihuela
    * centre d'ensenyament

DECRET 171/2000, de 14 de novembre, del Govern Valencià, pel qual es crea el Col·legi Públic d'Educació Infantil i Primària núm. 17, d'Orihuela. [2000/X9239]
  
La projecció de les dades censals d'Orihuela va aconsellar modificar les previsions que, al seu moment, es varen efectuar al districte escolar AL.46 del Mapa Escolar de la Comunitat Valenciana i incloure-hi la creació d'un nou col·legi públic.
  
La Comissió Municipal de Govern de l'Ajuntament d'Orihuela, en sessió de 19 de juny de 2000, ha garantit la cessió de les instal·lacions del col·legi públic que s'ha construït mitjançant la subscripció de l'oportú conveni urbanístic amb la promotora del sector C-2, pla parcial de Platja Flamenca del citat terme municipal.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general no universitari i en l'Ordre de 15 de maig de 1992, de la Conselleria de Cultura, Educació i Ciència, per la qual s'aprova el programa de necessitats per a la redacció de projectes de construcció de centres d'Educació Infantil, Educació Infantil i Primària, Educació Primària, Educació Secundària Obligatòria i Educació Secundària Completa de la Generalitat Valenciana.
  
En virtut d'això i conformement amb allò que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat per el Decret 233/1997, de 2 de setembre, del Govern Valencià, a proposta del conseller de Cultura i Educació i després de la deliberació prèvia del Govern Valencià, en la reunió del dia 14 de novembre de 2000,
  
DECRETE
  
Article 1
  
Es crea el següent centre docent:
  
Província: Alacant
  
Localitat: Orihuela-Devesa de Campoamor
  
Denominació: Col·legi Públic d'Educació Infantil i Primària núm. 17.
  
Codi: O3015567
  
Titular: Generalitat Valenciana
  
Adreça: c/ Nicolás de Bussi, 69. Platja Flamenca
  
Composició: 3 unitats d'Educació Infantil i 6 d'Educació Primària
  
Capacitat: 75 llocs d'Educació Infantil i 150 d'Educació Primària
  
Article 2
  
Els llocs de treball del centre seran els següents:
  
- 4 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
Article 3
  
El centre iniciarà les seues activitats el curs escolar 2000/2001 i oferirà 3 unitats d'Educació Infantil i 6 d'Educació Primària.
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte les mesures que siguen necessàries per al compliment i desenrotllament del que s'establix en este decret, així com per a modificar, si cal, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 2000/2001.
  
València, 14 de novembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS